Šilėnų geležinkelio stotis

Šilėnų geležinkelio stotis – geležinkelio stotis Šiaulių rajono savivaldybėje, į vakarus nuo Šilėnų, ties Stoties gatve.Šilėnų geležinkelio stotis. Info.lt (tikrinta 2023-07-28). Stotis yra Vilniaus–Klaipėdos geležinkelio linijoje. Stoties pietiniame gale atsiskiria nebenaudojama atšaka į Jonaitiškius ir toliau į Tilžę, tačiau šiuo metu visas traukinių eismas ta kryptimi yra nukreipiamas per Radviliškio stoties kompleksą. Stoja keleiviniai priemiestiniai traukiniai Kaunas–Šiauliai, Panevėžys–Mažeikiai ir Radviliškis–Klaipėda.

 Istorija 

Stotis atidaryta 1879 m. prie Liepojos–Romnų geležinkelio. Ji priskirta V klasei, čia pastatytas vieno aukšto medinis keleivių namas.

Po II pasaulinio karo Šilėnuose buvo įkurdinta geležinkelių statybos ir Mašinų remonto stotis nr. 94. Atgavus nepriklausomybę, ji tapo Šiaulių kelių remonto stotimi (KRS-1), kurios paskirtis – kapitalinis ir vidutinis kelio remontas. XX a. pabaigoje stoties pastatas suremontuotas.

 Šaltiniai 

Kategorija:Šiaulių rajono savivaldybės geležinkelio stotys
Kategorija:Panaikintos Šiaulių rajono savivaldybės gyvenvietės